**CLOTHES FOR HUMANS.**   
**ΤΟ MAGALOG ΣΤΑ ΚΑΤΑΣΤΗΜΑΤΑ ΤΗΣ BENETTON.**

*Ένα υβρίδιο μεταξύ καταλόγου και περιοδικού λανσάρεται από την Benetton αυτόν τον Ιούλιo. Εκτός από φωτογραφίες της νέας συλλογής θα περιέχει ιστορίες και επιλεγμένα άρθρα για το πώς ντύνονται οι άνθρωποι από το Τρεβίζο της Ιταλίας μέχρι την άκρη του κόσμου και θα διατίθεται δωρεάν από τα καταστήματα της.*

Ιστορίες που διηγείται η μόδα. Η Benetton παρουσιάζει αυτόν τον Ιούλιο την πρώτη έκδοση Clothes for Humans. Ένα ολοκαίνουριο *magalog* που συνδυάζει φωτογραφικό υλικό για τη συλλογή του φθινοπώρου 2016 μαζί με επιλεγμένα άρθρα για ρούχα, αλλά όχι τις γνωστές φωτογραφίες από τις εβδομάδες μόδας και τις πασαρέλες. Αντίθετα, σε αυτήν την έκδοση θα φιλοξενούνται τα ρούχα που φορούν οι άνθρωποι στην καθημερινότητά τους σε όλο τον κόσμο.

*Clothes for Humans.* Ο τίτλος του *περιοδικού* ενσωματώνει την επανατοποθέτηση του brand σε θέματα στρατηγικής, ταυτότητας και design. Η United Colors of Benetton παράγει προϊόντα και δημιουργεί συλλογές για όλα τα είδη των δραστηριοτήτων και των διαθέσεων, τόσο για άνδρες όσο και για γυναίκες που εμπλέκονται στην καθημερινότητα τους.

*Dress up*: smart chic για τη δουλειά και ειδικές περιπτώσεις. *Dress down*: χαλαρό στυλ για όποτε το χρειάζεσαι μέσα στη μέρα. *Dress to move*: λειτουργικά ρούχα για έναν δραστήριο τρόπο ζωής. Το *magalog* βασίζεται *σ*τις τρεις αυτές βασικές αρχές που διέπουν τα προϊόντα της United Colors of Benetton και που εμπνέουν για την ανθολόγηση αλλιώτικων ιστοριών.

Πως προέκυψαν τα καπέλα των μαγισσών; Γιατί τα αγοράκια φοράνε γαλάζια και τα κοριτσάκια ροζ; Πως γίνεται η μαντήλα αξεσουάρ μόδας; Το *Clothes for Humans* είναι σαν μια παγκόσμια εγκυκλοπαίδεια μόδας. Μελετά ρούχα, αξεσουάρ και ενδυματολογικές συνήθειες από την Τεχεράνη μέχρι το Μεξικό και από το Λονδίνο μέχρι το Πεκίνο και μας διηγείται ιστορίες για το πώς δημιουργήθηκε το κάθε ρούχο, τα χαρακτηριστικά και τις πιο συνηθισμένες του χρήσεις.

Κάποιες ιστορίες θίγουν την ανισότητα των ευκαιριών στον κόσμο που ζούμε. Για παράδειγμα, το άρθρο για τις *haenyeo,* μια κοινότητα γυναικών στην Κορέα που ζουν από τα όστρακα που μαζεύουν βουτώντας στο νησί Jeju και που τώρα κινδυνεύουν να χάσουν το εισόδημά τους.

Το Benetton magalog παρέχει ένα δίαυλο επικοινωνίας με τους καταναλωτές που πηγαίνει πολύ πιο πέρα από την απλή παρουσίαση προϊόντων. Η μόδα γίνεται το μέσο για να μιλήσουμε για την κουλτούρα, την εργασία, το περιβάλλον και όλα όσα επηρεάζουν τις μοντέρνες κοινωνίες. Δηλαδή, το είδος της προσέγγισης για την οποία είναι διάσημη η Benetton που πάντα ενθαρρύνει τους ανθρώπους να είναι ανήσυχοι και να αποκωδικοποιούν ότι συμβαίνει γύρω τους.

Με την υπογραφή της ομάδας του COLORS, το *Clothes for Humans* παρουσιάζει έναμέντλεϊ προσεκτικά επιλεγμένων φωτογραφιών, σχεδιασμού και γραφής με σκοπό να παρουσιάσει κάτι καινοτόμο.

Η επόμενη έκδοση θα είναι η χειμερινή και σχεδιάζεται να κυκλοφορήσει στα μέσα Σεπτεμβρίου με συμβουλές για το πώς θα αντιμετωπίσουμε το κρύο και για το πώς θα ντυθούμε τις γιορτές. Το *magalog* θα είναι διαθέσιμο δωρεάν στα καταστήματα της Benetton ανά τον κόσμο και θα κυκλοφορεί σε 8 γλώσσες (Αγγλικά, Ιταλικά, Γαλλικά, Ισπανικά, Πορτογαλικά, Ελληνικά, Γερμανικά και Ρωσικά) και σε δύο εκδόσεις, μία ενηλίκων και μία άλλη για παιδιά. Οι άνθρωποι θα μπορούν να το παίρνουν μαζί τους, να το ξεφυλλίζουν στο δικό τους χρόνο και να μαθαίνουν όχι μόνο για τα τελευταία νέα της Benetton αλλά και για τη ίδια τη ζωή.

|  |  |  |
| --- | --- | --- |
| [benettongroup.com/media-press](http://www.benettongroup.com/media-press/)  [benetton.com](http://www.benetton.com/) | [facebook.com/benetton](http://www.facebook.com/benetton) [twitter.com/benetton](https://twitter.com/benetton)  [youtube.com/benetton](https://www.youtube.com/user/benetton/) | |
|  |  |